**Ministru kabineta noteikumu projekta „Grozījums Ministru kabineta 2005.gada 27.decembra noteikumos Nr.1000 „Noteikumi par doktora zinātniskā grāda piešķiršanas (promocijas) tiesību deleģēšanu augstskolām”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izglītības un zinātnes ministrija (turpmāk – ministrija) sagatavojusi Ministru kabineta noteikumu projektu „Grozījums Ministru kabineta 2005.gada 27.decembra noteikumos Nr.1000 „Noteikumi par doktora zinātniskā grāda piešķiršanas (promocijas) tiesību deleģēšanu augstskolām”” (turpmāk –projekts) atbilstoši Zinātniskās darbības likuma 11.panta trešajai daļai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Augstskolu likuma 55.panta pirmās daļas 3.punktu, doktora studiju programmas īstenošanā piedalās ne mazāk kā pieci doktori, no kuriem vismaz trīs ir Latvijas Zinātnes padomes apstiprināti eksperti attiecīgajā nozarē. Zinātniskās darbības likuma 10.panta ceturtā daļa nosaka, ka habilitētajiem doktoriem ir attiecīgās zinātnes nozares doktora tiesības. Ministru kabineta 2013.gada 16.aprīļa noteikumu Nr.202 “Kārtība, kādā izsniedz valsts atzītus augstāko izglītību apliecinošus dokumentus” 5.pielikums “Doktora diploms” paredz, ka tiek piešķirts zinātnes nozares doktora zinātniskais grāds zinātnes apakšnozarē, tas ir doktora grāds tiek piešķirts zinātnes nozarē. Doktora zinātniskā grāda piešķiršanas (promocija) kārtība (turpmāk – promocija) noteikta Zinātniskās darbības likuma 11.pantā. Saskaņā ar šā panta trešo daļu promocijas tiesības konkrētā zinātnes nozarē var deleģēt augstskolai, ja tā atbilst šādiem nosacījumiem: 1) augstskolā tiek īstenota zinātnes nozarei atbilstoša akreditēta doktorantūras studiju programma; 2) programmas īstenošanā iesaistīti vismaz trīs Latvijas Zinātnes padomes apstiprināti eksperti; 3) Latvijas Zinātnes padome ir sniegusi atzinumu par iespēju augstskolai deleģēt promocijas tiesības attiecīgajā zinātnes nozarē. To augstskolu saraksts, kurām konkrētās zinātnes nozarēs ir deleģētas promocijas tiesības, ietverts Ministru kabineta 2005.gada 27.decembra noteikumos Nr.1000 „Noteikumi par doktora zinātniskā grāda piešķiršanas (promocijas) tiesību deleģēšanu augstskolām” (turpmāk – MK noteikumi). Ņemot vērā minēto, ka doktora grāds tiek piešķirts zinātnes nozarē un MK noteikumi paredz promocijas tiesības zinātņu nozarēs, projekts ir izstrādāts, lai deleģētu promocijas tiesības zinātnes nozarē.Tiesiskā regulējuma mērķis ir piešķirt promocijas tiesības attiecīgajās zinātnes nozarēs projektā norādītajām augstākās izglītības iestādēm, tādējādi, nodrošinot tām īstenot doktora studiju programmas.Ar projektu tiks deleģētas promocijas tiesības Vidzemes Augstskolai informācijas tehnoloģiju zinātnes nozarē un Rēzeknes augstskolai - informācijas tehnoloģiju zinātnes nozarē ar specializāciju apakšnozarē “Sistēmu analīze, modelēšana un projektēšana”.Vidzemes Augstskola un Rēzeknes augstskola ar kopīgu 2014.gada 29.oktobra vēstuli lūdz ministriju rosināt grozījumus MK noteikumos ar mērķi deleģēt tām promocijas tiesības informācijas tehnoloģiju zinātnes nozarē informācijas tehnoloģiju zinātnes nozarē ar specializāciju apakšnozarē “Sistēmu analīze, modelēšana un projektēšana” (skatīt anotācijas pielikumu (datne:IZManotp\_120115\_ViA.RA) (turpmāk – pielikums)). Piešķiramais grāds: inženierzinātņu doktora grāds (dr.sc.ing.).Vidzemes Augstskola un Rēzeknes Augstskola īsteno akreditēta studiju virziena “Informācijas tehnoloģija, datortehnika, elektronika, telekomunikācijas, datorvadība un datorzinātne” kopīgu doktora studiju programmu “Sociotehnisko sistēmu modelēšana” (Studiju akreditācijas komisijas 2013.gada 19.jūnija lēmums Nr.181 un 2013.gada 4.decembra lēmums Nr.272; akreditēts līdz 2019.gada 18.jūnijam; studiju virziena akreditācijas lapas Nr.260 (Vidzemes augstskolai) un Nr.261 (Rēzeknes Augstskolai). Doktora studiju programmas kods ir 51 482.Vidzemes Augstskola un Rēzeknes Augstskola doktora studiju programmas ” Sociotehnisko sistēmu modelēšana” īstenošanā ir iesaistīti 8 Latvijas Zinātnes padomes eksperti (ekspertu datubāze <http://www.lzp.gov.lv/eksperti/index.php>), no kuriemminētās programmas īstenošanā ir iesaistīti Vidzemes Augstskolas 3 Latvijas Zinātnes padomes apstiprināti eksperti (Dr.*sc.ing.* Egils Ginters, Dr.*sc.ing.* Arnis Cīrulis, Dr.*paed.* Sarma Cakula) un Rēzeknes Augstskolas 3 Latvijas Zinātnes padomes apstiprināti eksperti (Dr.*sc.ing.* Artis Teilāns, Dr.*sc.ing.* Pēteris Grabusts, Dr.*sc.ing.* Oļegs Užga-Rebrovs) .Latvijas Zinātnes padome ar 2014.gada 15.oktobra vēstuli Nr.1/4.N-128 sniegusi pozitīvu atzinumu par promocijas tiesību deleģēšanu Vidzemes Augstskola un Rēzeknes Augstskolai informācijas tehnoloģiju zinātnes nozarē ar informācijas tehnoloģiju zinātnes nozarē ar specializāciju apakšnozarē “Sistēmu analīze, modelēšana un projektēšana”. |
| 3. | Projekta izstrādē iesaistītās institūcijas | Izglītības un zinātnes ministrija. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība netika nodrošināta, jo projekts paredz promocijas tiesību deleģēšanu, kas sabiedrības locekļiem neuzliek nekādus papildu pienākumus, kā arī neatstāj jebkādu cita veida ietekmi. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi Vidzemes Augstskola un Rēzeknes Augstskola. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas II, III, IV, V sadaļa - noteikumu projekts šīs jomas neskar*.

Kultūras ministre,

izglītības un zinātnes ministra pienākumu izpildītāja Dace Melbārde

Vizē: Valsts sekretāra vietniece –

Izglītības departamenta direktore,

valsts sekretāres pienākumu izpildītāja Evija Papule

03.03.2015. 14:51

728

Depkovska, 67047772

anita.depkovska@izm.gov.lv